  Анжелика Тихонова корреспондент 19-тӥ оштолэзьлы Удмуртиын коронавирус инфекциен 64 выль черламъёсты шараязы. Выль висисьёс пӧлын 14 аресозь 11 пиналъёс но 65 арессэс ортчем куать кунмуртъёс. Со сярысь элькунысь оперативной штаб ивортӥз. Диагноззы Ижкарын 33 улӥсьёслэн зэмаз, Глазкарын – укмыс, Дэри ёросын – сизьым, Ува, Алнаш ёросъёсын – быдэн ньыль, Якшур-Бӧдья ёросын – куинь, Вотка, Эгра, Камбарка, Юкаменск ёросъёсын – быдэн одӥг. 76 адями йӧназ. Одӥг кышномурт кулӥз, солы 85 арес вал Туннэ нуналлы Удмуртиын выль коронавирус инфекциен черлан 32 сюрс 129 учыр лабораториосын зэматэмын. 28 сюрс 717 адями йӧназ, 406 мурт кулӥз. Та дыре 64 висисьёслэн тазалыксы секыт лыдъяське. Элькунын выль коронавирус инфекцилы 1 миллион 23 сюрс 333 эскеронъёс ортчытӥзы, берло нуналскын – 2 сюрс 809. 19-тӥ оштолэзьлы Удмуртиын 68 сюрс 584 адями коронавируслэсь прививка пуктӥз, со пӧлысь 41 сюрс 764-ез кыкетӥ люкетсэ но басьтӥзы ни. Тегъёс: Тазалык Ижкар висён Удмуртия коронавирус  